103 



virrasztó Mecistocephalusra akadtam, mely már fele részben kikelt 

 petéit őrizte ; a midőn azonban a száraz falevéllel együtt, a me- 

 lyen ült, üvegbe akartam tenni és élve haza vinni, egy gyors moz- 

 dulattal petéit és már kikelt fiait szétszórta, úgy hogy azok min- 

 denfelé szanaszét hullottak, ő maga pedig sietve menekült a száraz 

 falevelek közé. *) A következő napon Szent-Heléna község hatá- 

 rában ugyanebből a fajból még egy másik nőstényt is találtam, a 

 mely szintén petéinek őrzésével volt elfoglalva. Evvel már óvato- 

 sabban bántam és szerencsésen sikerült is a még egészen friss 

 petéi körűi csavarodott állatot mindenestűi üvegbe tenni és épen 

 haza vinni. Más nap reggel az üvegbe tekintve, nagy meglepeté- 

 semre sem az állatot, sem petéit nem találtam ; pedig este még 

 abban az eredeti helyzetben voltak, a melyben az erdőben talál- 

 tam. Figyelmes keresés után végre észrevettem, hogy az anya az 

 üveg fenekén levő száraz levelek alatt van meghúzódva : mellette 

 néhány petéje hevert, a melyek közül egyen épen akkor kényel- 

 mesen falatozott; a peték nagyobb részét már előbb felfalta. 



A fogságba került állatoknál tehát mind a két esetben felül- 

 kerekedett az önfenntartás ösztöne az anyai érzésen. Az első eset- 

 ben az anya, ivadékát cserbe hagyva elmenekült, hogy saját életét 

 megmentse ; a második esetben pedig a még kevéssel az előtt oly 

 gondosan őrzött peték az éhség parancsszavának könyörület nélkül 

 áldozatul estek. Br. Tömösvánj Ödön. 



Még valami a csajkóról. -- Mocsáry Sándor úr folyóira- 

 tunk márcziusi füzetében (59. 1.) kimutatta, hogy a csajkó {Lethrus 

 apterus) tenyészése nincsen kizárólag a szőlőkhöz kötve. Ugyanezt 

 bizonyítják a következő tudósítások is, a melyek azóta szintén e 

 tárgyra vonatkozólag hozzánk beérkeztek : 



A csajkó Makón és vidékén kiváltkép a temetők lakosa ; sző- 

 lőkben még nem találtam. Az én megfigyeléseim szerint is csak 

 fűszálakkal táplálkozik s azokat rákmódjára haladva Qzipeli lyu- 

 kába. Népies neve ollós-bogár. Ugyanezt a nevet alkalmazza azon- 

 ban a nép a szar vasbogárra (Lucanus cervus) is. 



Halász Árpád. 



A csajkó Pécsett is közönséges ; a szőlőkben azonban igen 

 ritkán található. Dr Kaufmmm Erníi 



*) Hasonlót tapasztalt egy izben ugyanennél a fajnál Pável János 

 a mehádiai Herkulesfürdö felett emelkedő Domoglet-hegyen. 



